[{"text_idx": "#000002", "text": "Mae\u2019n deg i ddweud, does dim byd yn deffro gwisg yn well na chot sebra ac mae\u2019r actores Betsan Ceiriog yn gwybod yn iawn sut i droi hwdi arferol yn hwdi hynod steilysh.\nYn ei phrosiect diweddaraf, roedd Betsan yn serennu ar lwyfanau ledled y wlad yn perfformio \u2018Croendena\u2019 gyda Chwmni Fran Wen, yn gwireddu sgript arbennig Mared Llywelyn. A hithau ymysg amryw o brosiectau, manteisiodd Lysh ar y cyfle i holi ychydig o gwestiynau am ei steil.\nLysh Cymru: Pa ddilledyn fasa chdi methu byw hebddo?\nBetsan Ceiriog: Yn onest, does gen i ddim un dilledyn faswn i methu byw hebddo. Ond, ges i ba\u0302r o fw\u0302ts o Mirsi yng Nghaernarfon mis Medi blwyddyn ddiwethaf. Andia Fora di nhw. Bw\u0302ts du, efo cria. Maen nhw mor gyfforddus, ac yn dal dw\u0302r, sydd wastad yn handi! Dwi bellach wedi prynu'r un rhai mewn gwyn a hesian. Y ddau ba\u0302r yma o sgidia ydi fy go to."}, {"text_idx": "#000003", "text": "LC: Beth yw dy hoff wisg erioed?\nBC: Dwi\u2019m yn rhy siw\u0302r. Mi nai wisgo dipyn o mix and match. Dwi\u2019n licio prynu eitemau alla\u2019i eu gwisgo efo lot o bethau gwahanol. Ges i siaced efo patrwm sebra ychydig o flynyddoedd yn o\u0302l, eto, o Mirsi yng Nghaernarfon, a dwi wedi byw ynddi. Dwi\u2019n licio ei wisgo dros hwdi, ond hefyd mae hi\u2019n siaced alla\u2019i wisgo efo ffrog, neu sgert."}]